钦定古今图书集成/明伦汇编/闺媛典/第265卷 > 庞秉纲妻劳氏〈洗氏附〉
## 钦定古今图书集成/明伦汇编/闺媛典/第265卷 > 庞秉纲妻劳氏〈洗氏附〉

按《广东通志》：“劳氏，庞秉纲妻。年二十一，生一子。夫亡，
毁容守节。家贫，朝暮不保，氏处之恬然。邻妇劝再嫁，
断发啮指，誓曰：‘未亡人不即从夫地下以促孤耳，何
得以不义尝我’！”杜门攻女红自给，子长授室，未几，亦
早夭。与媳洗氏茕茕相依，共抚孙成立。年七十有一
卒。